《次韵二樵见怀》
清代·许宗彦

立尽征云送远眸，炎方冬日始悲秋。吟边落叶依人住，愁外寒江绕梦流。

浚谷风期勤揽带，握关心事寄登楼。试容尊酒长相见，问事应知未肯休。

作者简介：（1768—1818）浙江德清人，字积卿，一字固卿，又字周生。嘉庆四年进士，授兵部主事，就官两月告归。专心读书著述。学问通达古今，尤精天文及礼制。有《鉴止水斋集》。